Նկատի ունենալով այս ընտրութիւնների կարեւորութիւնը, կարծում եմ բացի այն որ անհրաժեշտ է բոլորի մասնակցութիւնը, ովքեր լրացնում են տարիքային սահմանումը, այլ նաեւ պէտք է աչալուրջ լինել եւ բծախնդրօրէն եւ ոչ-զգացմունքային ընտրութիւն կատարել: Ոչ թէ մակերեսային հայեացքով պէտք է նայել ընտրութիւններին եւ հիմք դնել ծանօթութիւնը, ընկերութիւնը, բարեկամութիւնը կամ թելադրանքները, այլ աւելի խորը հայեացքով, գիտակցաբար, ուսումնասիրելով՝ քւէարկել արժանաւոր թեկնածուներին: Վերջիվերջոյ ընտրւածները պէտք է ունակ լինեն ծառայելու եւ օգտակար լինելու համայնքին: